钦定古今图书集成/明伦汇编/氏族典/第385卷 > 李袭志
## 钦定古今图书集成/明伦汇编/氏族典/第385卷 > 李袭志

按《唐书李袭志传》：“袭志，字重光，其先本陇西狄道人，
五世祖避地，更为金州安康人。仕隋始安郡丞。大业
末，盗贼起，袭志倾私产募士，得三千人，乘城拒盗，萧
铣、林士弘屡攻之不下。闻炀帝丧，乃与士民缟素，三
日临，固守二年，力穷援绝，为铣所陷。武德初，高祖赐
书，命其子元嗣召之，袭志约岭南酋永平郡守李光”
度潜图归国。及铣平，赵郡王孝恭承制授桂州总管。
五年来朝，进柱国，封始安郡公。后讨《辅公祏》，为水军
总管，转桂州都督，守桂。二十八年，致仕，卒。